**LĪGUMS Nr. SKUS 69/18**

Ugunsdzēsības un ugunsdrošības inventāra un pasākumu nodrošināšana

Rīga 2018.gada 9.februāris

**VSIA „Paula Stradiņa klīniskā universitātes slimnīca”**, Pilsoņu ielā 13, Rīgā, LV-1002, reģ.Nr.40003457109, kuru saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - **Pasūtītājs**) no vienas puses, un

**SIA “FN - SERVISS”**, reģ. Nr.40003606424, Brīvības gatve 204b, Rīga, LV-1039, valdes locekļa Uvja Petrova personā, kurš rīkojas saskaņā ar statūtiem, (turpmāk – **Izpildītājs),** no otras puses, Pasūtītājs un Piegādātājs abi kopā un katrs atsevišķi saukti Puse un Puses, pamatojoties uz iepirkuma „Ugunsdzēsības un ugunsdrošības inventāra un pasākumu nodrošināšana ”, ID Nr. SKUS 2017/164 rezultātiem, noslēdz šādu līgumu (turpmāk – Līgums):

:

1. **LĪGUMA PRIEKŠMETS UN CENA**
   1. PASŪTĪTĀJS atbilstoši Līguma pielikumam Nr.1 „Tehniskais un finanšu piedāvājums” pasūta, un IZPILDĪTĀJS veic Tehniskā specifikācijā norādīto ugunsdrošības un ugunsdzēsības inventāra tehniskā apkopi, remontu un uzpildīšanu, jauna ugunsdrošības un ugunsdzēsības inventāra piegādi, ugunsdrošības un ugunsdzēsības inventāra utilizāciju un darbinieku apmācību ugunsdrošībā *(turpmāk „Pakalpojumi”)*.
   2. Līgumcena ir līdz **41 999.99 EUR** (četrdesmit viens tūkstotis deviņi simti deviņdesmit deviņi *euro* un 99 centi) bez pievienotās vērtības nodokļa *(turpmāk tekstā – „PVN”)*. PVN tiek aprēķināts saskaņā ar piegādes brīdī spēkā esošo Latvijas Republikas normatīvajos aktos noteikto PVN likmi.
   3. Līguma pielikumā Nr.1 „Tehniskais un finanšu piedāvājums” noteiktās Pakalpojumu cenas nevar tikt mainītas. Šajās cenās ir iekļauti visi transporta, iepakošanas un muitas izdevumi, kā arī visas nodevas un nodokļi, izņemot PVN.
   4. PASŪTĪTĀJS pēc saviem ieskatiem pasūta tādu Pakalpojumu daudzumu, kāds ir nepieciešams tā darbības nodrošināšanai, un IZPILDĪTĀJAM nav tiesību par to izteikt pretenzijas.
2. **PASŪTĪŠANAS, PIEŅEMŠANAS UN NORĒĶINU KĀRTĪBA**
   1. PASŪTĪTĀJS Pakalpojumus pasūta, sazinoties telefoniski vai pa e-pastu ar 7.7.2.punktā norādīto IZPILDĪTĀJA kontaktpersonu un norādot konkrētu Pakalpojumu, tā daudzumu un izpildes vietu.
   2. IZPILDĪTĀJS sniedz Pakalpojumus ne vēlāk kā 7 (septiņu) dienu laikā no pasūtījuma izdarīšanas brīža, izņemot gadījumus, kad PASŪTĪTĀJS ar IZPILDĪTĀJU ir iepriekš saskaņojuši Pakalpojumu sniegšanas laiku, vai Pakalpojumiem ir regulārs raksturs.
   3. Pieņemot Pakalpojumus, PASŪTĪTĀJS pārbauda Pakalpojumu sniegšanas kvalitāti un atbilstību Līgumam. Pakalpojumi tiek uzskatīti par sniegtiem nodošanas – pieņemšanas aktu *(turpmāk tekstā – Akts)*.
   4. Ja Pakalpojumi tiek pieņemti, parakstot Aktu, IZPILDĪTĀJS ne vēlāk kā līdz katra mēneša 10.datumam iesniedz PASŪTĪTĀJAM rēķinu par iepriekšējā mēnesī sniegtajiem Pakalpojumiem.
   5. Puses vienojas, ka IZPILDĪTĀJS rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz PASŪTĪTĀJA elektronisko pasta adresi: [rekini@stradini.lv](mailto:rekini@stradini.lv).
   6. PASŪTĪTĀJS samaksā IZPILDĪTĀJAM par Pakalpojumiem 60 (sešdesmit) dienu laikā pēc Akta abpusējas parakstīšanas un rēķina saņemšanas.
   7. Samaksa tiek veikta *euro* valūtā ar pārskaitījumu uz Līgumā vai rēķinā norādīto IZPILDĪTĀJA norēķinu kontu.
3. **KVALITĀTE, GARANTIJAS UN TRŪKUMU NOVĒRŠANA**
   1. Ja, pieņemot Pakalpojumu izpildi, tiek konstatēts, ka Pakalpojumi izpildīti nekvalitatīvi, PASŪTĪTĀJS sastāda pretenziju aktu *(turpmāk tekstā – Pretenziju akts)*, kurā norāda konstatētos trūkumus, un iesniedz to IZPILDĪTĀJAM. Pretenziju akta sastādīšanas gadījumā PASŪTĪTĀJS var prasīt trūkumu novēršanu vai izbeigt saskaņā ar Līgumu.
   2. Pretenziju aktā norādītie Pakalpojumu izpildes trūkumi – ne vēlāk kā 5 (piecu) dienu laikā no Pretenziju akta saņemšanas.
   3. Pēc trūkumu novēršanas PASŪTĪTĀJS atkārto pārbaudi un atbilstības gadījumā paraksta Aktu.
   4. Ja IZPILDĪTĀJS neatzīst Pretenziju aktā minētos trūkumus, IZPILDĪTĀJAM 2 (divu) darba dienu laikā pēc Pretenziju akta saņemšanas rakstveidā jāiesniedz PASŪTĪTĀJAM motivēts atteikums. Ja Puses nespēj vienoties, strīdu izšķir abu Pušu pieaicināts neatkarīgs eksperts, kurš sniedz Pusēm saistošu atzinumu. Eksperta pieaicināšanas izdevumus sedz tā Puse, kuras viedoklim eksperts nav piekritis.
4. **PUŠU PIENĀKUMI, TIESĪBAS UN ATBILDĪBA**
   1. IZPILDĪTĀJS apņemas:
      1. sniegt Pakalpojumus atbilstoši Līgumā noteiktajam;
      2. nodrošināt Pakalpojuma izpildi uz vietas 2.3.punktā norādītajās PASŪTĪTĀJA struktūrvienībās;
      3. ievērot Latvijas Valsts standartu un citas Latvijas Republikā noteiktās normatīvo aktu prasības attiecībā uz piegādājamo Inventāru un sniedzamajiem Pakalpojumiem.

**Prasības ugunsdzēsības aparātu tehniskajai apkopei:**

* + 1. Ugunsdzēsības aparātu tehniskās apkopes vietu IZPILDĪTĀJS nodrošina ar atbilstošām iekārtām un ierīcēm, lai varētu veikt ugunsdzēsības aparātu tehnisko apkopi. Ugunsdzēsības aparātu tehniskās apkopes vietā ir pieejama ugunsdzēsības aparātu ražotāju informācija (valsts valodā) par ugunsdzēsības aparātu specifikāciju un tehniskās apkopes kārtību.
    2. Objektā izvietoto ugunsdzēsības aparātu savākšanu, transportēšanu uz tehniskās apkopes vietu, transportēšanu atpakaļ uz Objektu pēc tehniskās apkopes veikšanas un ugunsdzēsības aparātu izvietošanu Objektā tiem paredzētajās vietās, saskaņā ar Objekta evakuācijas plānu, veic IZPILDĪTĀJS.
    3. Ja ugunsdzēsības aparāta tehniskās apkopes gaitā tiek konstatēts, ka ugunsdzēsības aparāts nav derīgs ekspluatācijai, Izpildītājs par to informē PASŪTĪTĀJU un veic ugunsdzēsības aparāta remontu.
    4. Ja ugunsdzēsības aparātam nav iespējams veikt remontu, lai tas būtu lietošanai derīgs, IZPILDĪTĀJS par to informē PASŪTĪTĀJU, nodrošina nederīgā ugunsdzēsības aparāta utilizāciju un jauna ekvivalenta aparāta izvietošanu Objektā, saskaņā ar Finanšu piedāvājumā noteiktajām cenām.

**Prasības evakuācijas plānu izstrādei**

* + 1. PASŪTĪTĀJS pirms pakalpojuma uzsākšanas iesniegs tā rīcībā esošos dokumentus – būvprojekta arhitektūras daļu vai ēkas kadastrālās uzmērīšanas lietas stāvu plānus vai tehniskās inventarizācijas lietas stāvu plānus (turpmāk – plāni).
    2. PASŪTĪTĀJA rīcībā esošie Stāvu plāni var neatbilst faktiskajam telpu plānojumam dabā, tāpēc IZPILDĪTĀJS pirms pakalpojuma apseko telpas un Stāvu plānos atzīmēs demontētās un no jauna izbūvētas sienas/durvis.
    3. Evakuācijas plānu IZPILDĪTĀJS izstrādā atbilstoši Ministru kabineta 2016.gada 19.aprīļa noteikumu Nr.238 "Ugunsdrošības noteikumi" prasībām un faktiskajai situācijai dabā.
    4. Evakuācijas plānus IZPILDĪTĀJS iesniedz PASŪTĪTĀJAM elektroniskā (.pdf) formātā, nosūtot tos uz PASŪTĪTĀJA, kurš pieprasījis evakuācijas plānu izstrādi, e-pasta adresi.
  1. PASŪTĪTĀJS apņemas:
     1. Pakalpojumu pieņemšanas brīdī pārliecināties par to kvalitāti un atbilstību veiktajam pasūtījumam un Līguma noteikumiem;
     2. pieņemt Pakalpojumus, kas sniegti atbilstoši Līguma noteikumiem;
     3. veikt norēķinus ar IZPILDĪTĀJU Līgumā paredzētajos termiņos un kārtībā.
  2. IZPILDĪTĀJS ir tiesīgs atteikt Pakalpojumu sniegšanu PASŪTĪTĀJAM šādos gadījumos:
     1. līdz pamatparāda un līgumsoda pilnīgai nomaksai;
     2. PASŪTĪTĀJA likvidācijas uzsākšanas vai maksātnespējas procesa pasludināšanas gadījumā.
  3. PASŪTĪTĀJS ir tiesīgs vienpusēji izbeigt Līgumu vismaz 5 (piecas) darba dienas iepriekš brīdinot IZPILDĪTĀJU, ja:
     1. IZPILDĪTĀJS nesniedz Pakalpojumu Līguma 2.2.punktā noteiktajā termiņā;
     2. IZPILDĪTĀJS sniedz Pakalpojumu neatbilstoši Līgumam, un par to ir sastādīts Pretenziju akts;
     3. PASŪTĪTĀJAM vairs nav nepieciešama turpmāka Pakalpojumu saņemšana.
  4. Ja PASŪTĪTĀJS neveic samaksu Līgumā paredzētajā termiņā, IZPILDĪTĀJS var pieprasīt līgumsodu 0,1 % apmērā no nesamaksātās summas par katru nokavējuma dienu, bet ne vairāk kā 10% no tās.
  5. Ja IZPILDĪTĀJS Līguma 2.2.punktā noteiktajā termiņā nesniedz Pakalpojumus, PASŪTĪTĀJS ir tiesīgs pieprasīt līgumsodu 0,1 % apmērā par katru nokavējuma dienu no termiņā nesniegto Pakalpojumu vērtības, bet ne vairāk kā 10% no tās.
  6. Katra Puse ir pilnā mērā materiāli atbildīga par zaudējumiem, kurus radījusi otrai Pusei.
  7. Līguma 4.punktā ietvertais Pušu tiesību un pienākumu uzskaitījums nav izsmeļošs – Pusēm ir arī citas no Līguma izrietošas tiesības un pienākumi.

1. **NEPĀRVARAMA VARA**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Pie nepārvaramas varas pieskaitāmas dabas katastrofas, avārijas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, stāšanās spēkā. Valūtas kursu svārstības, nodokļu likmju izmaiņas vai citi biznesa riski šī Līguma izpratnē nav uzskatāmi par nepārvaramu varu.
   2. Pusei, kas atsaucas uz nepārvaramu varu, nekavējoties par to rakstveidā jāpaziņo otrai Pusei, ja vien tas objektīvi iespējams. Ziņojumā jānorāda, kādā termiņā ir iespējama Puses Līgumā paredzēto saistību izpilde. Pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur nepārvaramas varas apstākļu apstiprinājumu un to raksturojumu.
2. **LĪGUMA SPEKĀ ESAMĪBA UN GROZĪŠANA**
   1. Līgums stājas spēkā tā abpusējas parakstīšanas brīdī un tiek noslēgts uz 2 (diviem) gadiem.
   2. Gadījumā, ja Līguma darbības laikā netiek sasniegta Līguma 1.2.punktā noteiktā summa, Līgums var tikt pagarināts uz laiku līdz vienam gadam vai tiek sasniegta Līguma 1.2.punktā noteiktā summa.
   3. Visi šī Līguma grozījumi izdarāmi rakstveidā, sastādot papildu vienošanās, kuras stājas spēkā to abpusējas parakstīšanas brīdī vai citā abpusēji noteiktā laikā. Visas papildu vienošanās ir neatņemamas Līguma sastāvdaļas.
3. **CITI NOTEIKUMI**
   1. Visi Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā vai pavadzīmē – rēķinā, vai rēķinā norādīto norēķinu kontu, neatkarīgi no brīža, kad šie līdzekļi ir kļuvuši pieejami saņēmējam.
   2. Visas pretenzijas un paziņojumi ir noformējami rakstveidā un kā ierakstīti pasta sūtījumi nosūtāmi uz Pušu juridiskajām adresēm vai personīgi iesniedzami 7.7.punktā minētajām kontaktpersonām. Izņēmums no šī vispārīgā noteikuma ir pasūtījumu izdarīšana, kas notiek 2.1.punktā noteiktajā kārtībā.
   3. Pretenzijas un paziņojumi, kas ar pasta starpniecību nosūtīti uz Puses juridisko adresi, ir uzskatāmi par saņemtiem 7.(septītajā) dienā pēc to nodošanas pastā.
   4. Ja kādai no Pusēm tiek mainīts juridiskais statuss, juridiskā adrese vai citi rekvizīti, tad tā nekavējoties rakstiski paziņo par to otrai Pusei. Nepaziņošanas gadījumā vainīgajai Pusei ir jāatlīdzina zaudējumi, ja tādi ir radušies.
   5. Puse nav tiesīga nodot šajā Līgumā noteiktās saistības trešajām personām bez otras Puses rakstiskas piekrišanas.
   6. Visi strīdi, kas radušies starp Pusēm, ir risināmi sarunu ceļā. Ja vienošanās sarunu ceļā netiek panākta, strīdu saskaņā ar Latvijas Republikas normatīvajiem aktiem izskata Latvijas Republikas tiesa.
   7. Kontaktpersonas šī Līguma saistību izpildei (līguma slēgšanas laikā):
      1. no PASŪTĪTĀJA puses ir Ugunsdrošības un civilās aizsardzības speciālists Matīss Šmitiņš, tālr. 67069443, e-pasts: matiss.smitins@stradini.lv vai Drošības daļas vadītājs Mārtiņš Melnis, tālr. 67069444, e-pasts: martins.melnis@stradini.lv.
      2. no IZPILDĪTĀJA puses ir lielo klientu vadītājs Kristaps Berķis, tālr.26330440.
   8. Līgums sastādīts latviešu valodā uz 8 (astoņām) lapām ar pielikumu Nr.1 „Tehniskais un finanšu piedāvājums” uz 4 (četrām) lapām 2 (divos) identiskos eksemplāros. Katrai Pusei ir izsniegts pa vienam eksemplāram. Abiem eksemplāriem ir vienāds juridiskais spēks.

**8. PUŠU JURIDISKĀS ADRESES UN REKVIZĪTI**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Konta Nr.: LV74 HABA 0551027673367  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētāja I.Kreicberga | **Izpildītājs:**  **SIA “FN-SERVISS”**  Reģ. Nr.: 40003606424  Brīvības gatve 204b, Rīga, LV-1039  Konta Nr.: LV64UNLA0050018742621  Banka: SEB Banka A/S  Kods: UNLA LV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis U.Petrovs |